L 339/36 Euroopa Liidu Teataja 6.12.2006 (Aktid, mille avaldamine ei ole kohustuslik) NÕUKOGU NÕUKOGU OTSUS, 30. november 2006, ühenduse erakorralise finantsabi andmise kohta Kosovole (2006/880/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 308, võttes arvesse komisjoni ettepanekut, võttes arvesse Euroopa Parlamendi arvamust, (!) ning arvestades järgmist: ÜRO Julgeolekunõukogu võttis 10. juunil 1999 vastu resolutsiooni 1244 (1999) (“UNSCR 1244 (1999)”, mille eesmärk on soodustada Kosovos enne selle küsi- muse lõplikku lahendamist ulatusliku autonoomia ja omavalitsuse loomist endise Jugoslaavia Liitvabariigi raames. Rahvusvaheline üldsus on UNSCR 1244 (1999) alusel loonud rahvusvahelise rahuvalveüksuse (“KFORY”) ja ajutise tsiviiladministratsiooni — ÜRO ajutise missiooni Kosovos (“UNMIK”). UNMIK koosneb neljast osast (sambast) ja Euroopa Liit rahastab neljandat sammast, mille alla kuulub majanduse taastamine ja areng. UNMIKi ()) Arvamus on esitatud 12. oktoobril 2006 (Euroopa Liidu Teatajas seni avaldamata). ja eriti selle IV samba raames on saavutatud olulist edu sellise institutsioonilise, õigusliku ja poliitilise raamistiku ülesehitamisel, mis toetab turumajanduse põhimõtetel põhineva usaldusväärse majanduse loomist. UNMIK on selle loomisest saadik andnud olulisi pädevus- valdkondi üle omavalitsuse ajutistele institutsioonidele. Eelkõige on vastutus eelarve eest antud UNMIKilt üle omavalitsuse ajutiste institutsioonide raames tegutsevale majandus- ja rahandusministeeriumile, nii et eelarve heakskiitmise lõplik õigus on endiselt ÜRO peasekretäri eriesindajal. 24. oktoobril 2005 kiitis ÜRO Julgeolekunõukogu heaks ÜRO peasekretäri ettepaneku algatada poliitiline protsess Kosovo tulevase staatuse kindlaksmääramiseks. Kosovo ametiasutused, kellel on õigus saada ühenduse abi ja kes vastutavad kõnealuse abiga seotud finants- ja majandustingimustega nõustumise ja nende täitmise eest, on seega UNMIK ja omavalitsuse ajutised institutsioonid või, kui Kosovo tulevane staatus on kindlaks määratud, eelnimetatute ülesandeid ja vastutusvaldkondi üle võtma määratud asutus(ed). Stabiliseerimis- ja assotsiatsiooniprotsessi kontekstis, mis moodustab ELi suhete raamistiku asjaomase piirkonnaga, on soovitav toetada Kosovo poliitilise ja majandusliku stabiliseerimise püüdlusi, et jõuda järk-järgult täieulatus- like koostöösuhete arendamiseni ühendusega, mis muudab reaalsemaks Kosovo tuleviku Euroopa osana.